Du innkalles med dette til møte i

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Onsdag 20. november 2024 |
| **Møtetid** | Kl. 18. 00 |
| **Møtested** | Kirkestallen |

Meld fra om eventuelt forfall til Berit Movik Lo

**Innkalte:** Berit Movik Lo, Cicilie Klethagen Langstad, Tormod Karlsen, Anita Berget, Kjersti Marken, Åshild Moen Arnesen, Tone Torp Andresen, Patrick Tveter Hegerstrøm, Ellen Løchen Børresen og Inger Lise Kåen Haugen .

**Meldt forfall:**

**Sak 44/24 Godkjenning av møtebok fra forrige møte og godkjenning av innkalling til dette møte.**

Vedtak: Møtebok og innkalling til møtet ble godkjent.

**Sak 45/24 Siden sist**

Siden forrige møte i menighetsrådet har det skjedd mye i menigheten. Kort tilbakeblikk:

* Høsttakkefest
* Allehelgen
* Heimen
* Annet?

**Sak 46/24 Offerlista 2025**

Trøgstad og Båstad menighetsråd har tidligere vedtatt at 2/3 av ofringene skal går til eget arbeid og 1/3 til andre formål. I 2024 har vi hatt 62 gudstjenester (iberegnet frivillige fastemesser og «Vi synger jula inn»). På 16 av disse har vi ikke hatt offer. Det vil si at vi har hatt 46 gudstjenester med offer – på 18 av disse har vi gitt til eksterne.

1/3 av gudstjenestene i 2025 vil si 18 – 19 gudstjenester. Ved de øvrige gudstjenestene går ofringene til eget menighetsarbeid. Datoene for de ulike offerformålene bestemmes av gudstjenesteutvalget. De fleste offersøknadene er fra kristne organisasjoner og institusjoner. I tillegg har menigheten gitt offer til TV-aksjonen, Tjellholmen leirsted og Trøgstad KFUK-KFUM Trial.

Menigheten støtter misjonsprosjekt gjennom Det norske misjonsselskap.

Vedlagt forslag til offerlista for 2025. Antall forslag er flere enn de vedtatte 1/3 til eksterne formål. Menighetsrådet tar stilling til hvilke av disse organisasjoner og institusjoner som skal få offer fra menigheten og om menigheten skal gi til flere enn det som er vedtatt.

Forslag: Det norske Bibelselskap; Evangelisk Orientmisjon; KABB – Kristent Arbeid blant blinde; Kirkens bymisjon (2 gudstjenester julaften); KRIK – Kristen idrettskontakt Indre Østfold; Blå Kors; Kristne Arbeidere; NMS – Det norske Misjonsselskap (2 misjonsgudstjenester); Stefanusalliansen; Sorg og omsorg, Indre Østfold; Dialogforum, Borg bispedømme; ELCJHL (Evangelical Lutheran Church in Jordan and The Holy Land)  - Borg Bispedømmes vennskapsbispedømme; Tv-aksjonen; Tomb Vgs; Trøgstad KFUK/M Trial; Menneskeverd; Tjellholmen leirsted; Sjømannskirken; Kirkens SOS; IKO – Institutt for Kirke og oppvekst

Vedtak:

**Sak 47/ 24 Høring om kirkevalgsordningen**

Det er kommet en høring fra Kirkerådet om rammer for kirkevalget.

Den norske kirke er en demokratisk folkekirke. Alle medlemmer skal ha mulighet til å velge sine representanter til å styre kirken. Kirkerådet mener det er nødvendig å gjøre endringer i regelverket, noe som også vil bety forenklet gjennomføring og reduksjon i ressursbruk. Høringen foreslår blant annet at kirkevalget gjennomføres som digitalt valg med begrensede mulighet til å stemme ved oppmøte. Kirkevalget vurderes gjennomført i et annet tidsrom enn det offentlige valget. Det foreslås avvikling av Nominasjonskomiteens liste ved valg av bispedømmeråd og Kirkemøtet og vektet representasjon fra de ulike bispedømmene i Kirkemøtet. Ved menighetsrådsvalg foreslås det å fjerne muligheten til å skrive opp valgbare personer på stemmeseddelen. I tillegg er det vurdering av en del tema der Kirkerådet ikke foreslår endring. Det er lagt opp til at Kirkemøtet vil behandle en sak om rammer for valget i 2025, etterfulgt av en regelendringssak på Kirkemøtet i 2026.

Saken legges frem av daglig leder i møtet.

Forslag til vedtak: Trøgstad og Båstad menighetsråd sender inn høringssvar. Hovedsvar: Formuleres i møtet

**Sak 48/24 FOKUS - tilbud om kurs fra Det norske misjonsselskap**

Før sommeren 2024 deltok sokneprest og leder i menighetsrådet på en presentasjon av kursopplegget om menighetsutvikling – et opplegg som menighetene i prostiet har fått tilbud om. Det er Det norske misjonsselskap som tilbyr kurset «Fokus- vekst i lokalmenigheten» i samarbeid med Senter for menighetsutvikling på VID vitenskapelig høyskole.

Kurset er ment for menighetsråd og staber i Den norske kirke, og gir hjelp til å se vår egen menighet både fra utsiden og innsiden; finne ut av hvor vi er og gir hjelp/innspill til å jobbe videre for å utvikle og utvide menighetens arbeid for alle aldre. På møtet i menighetsrådet i oktober 2024 fikk rådet en presentasjon av «Dåpsreisen» - et prosjekt om dåpsforeldres opplevelse av Den norske kirke. Kurset «Fokus – vekst i lokalmenigheten» vil være en god oppfølgelse av det rådet ble presentert.

I Indre Østfold har Tomter og Hobøl menighetsråd sagt ja til å være med.

I møtet vil menighetsrådsleder presenterer kurset og mulighetene det gir.

Forslag til vedtak: Menighetsrådet i Trøgstad og Båstad menighet ønsker å delta i kursopplegget «Fokus – vekst i lokalmenigheten».

**Sak 49/24 Valg av leder og nestleder i MR 2024 – 2025**

Menighetsrådet skal velge hvert år velge leder og nestleder, ifølge forskriftene for menighetsrådets og kirkelig fellesråds virksomhet. Valget skal gjøres så nærme nyttår som mulig, og hos oss gjøres valget i møtet 20. november, som er det siste møtet i 2024.

Valget skal være skriftlig. Først velges leder og deretter nestleder.

Saken fremmes uten forslag til vedtak.

**Sak 50/24 Møteplan 2025**

Menighetsrådet skal vedta møteplan for 1. semester 2025. I tillegg til datoene skal vi også se på klokkeslett for når møtene skal være. Fellesrådet har satt disse datoene for sine møter: 14/01; 28/01 (i forbindelse med bispevisitas i Askim); 11/03; 03/06; 04/09; 14/10 og 02/12. Forslag:

Disse torsdagene: 16. januar; 6. mars; 3. april (eventuelt 10. april); 22. mai og 3. juni. Første møte etter sommerferien: torsdag 11. september.

Vedtak:

**Sak 51/24 Orienteringer**

* Webinar om givertjeneste 21. november
* Jubileet for Kirkestallen
* Folkelig bibellesning oppstart 28. november
* «Jul i bygda» 7. desember
* Nyttårsaften
* Gudstjeneste og juletrefest 5. januar 2025.
* Utredningsgruppas arbeid (menighetshusene)

Nytt fra presten

Nytt fra utvalgene

Nytt fra Fellesrådet

Nytt fra teamet

Vel møtt!

Berit Movik Lo

Leder i menighetsrådet

Vedlegg:

* 1 vedlegg til sak 46/24 Offerliste
* 2 vedlegg til sak 47/24 Høring